Χασίμ Θάτσι

Ο Χασίμ Θάτσι ( αλβανικά: Hashim Thaçi, και Thaqi, σερβικά: Хашим Тачи ή Hašim Tači συχνά και Thaci στα αγγλόφωνα ΜΜΕ)  είναι ο Πρωθυπουργός του Κοσσυφοπεδίου, πρόεδρος του Δημοκρατικού Κόμματος του Κοσσυφοπεδίου (PDK) και άλλοτε πολιτικός ηγέτης του Απελευθερωτικού Στρατού του Κοσόβου (αγγλ. KLA).

Γεννήθηκε στις 24 Απριλίου του 1968 στην Μπρόκνα του δήμου Σερμπβίτσα, στα βορειοδυτικά της κοιλάδας της Ντρένιτσας, στην τότε Σοσιαλιστική Δημοκρατία της Σερβίας.

Σπούδασε Φιλοσοφία και Ιστορία στο Πανεπιστήμιο στην Πρίστινα και στη συνέχεια μετανάστευσε στην Ελβετία. Ιδρυτικό μέλος του Κινήματος του Λαού για το Κοσσυφοπέδιο (LPK), ενός πολιτικού κόμματος του Κοσόβου, το οποίο υπηρέτησε τον αλβανικό εθνικισμό και το κίνημα για μια Μεγάλη Αλβανία, το 1993, ο Θάτσι, με το ψευδώνυμο «φίδι», τέθηκε επικεφαλής του αντάρτικου στρατού.

Τον Ιούλιο του 1997 καταδικάστηκε σε 10 χρόνια φυλάκισης ερήμην από Σέρβους δικαστές στο δικαστήριο στην Πρίστινα, οι οποίοι τον είχαν κατηγορήσει για τρομοκρατία. Στις αρχές του 1998 η τότε σερβική κυβέρνηση του Σλόμπονταν Μιλόσεβιτς εξέδωσε ένταλμα σύλληψης για το Θάτσι. Ο τελευταίος το Μάρτιο του 1999 προήχθη σε πολιτικό ηγέτη του KLA και με αυτήν την ιδιότητα παρέστη στις ειρηνευτικές διαπραγματεύσεις για το Κοσσυφοπέδιο, στο Ραμπουγιέ της Γαλλίας. Ηγήθηκε των συνομιλιών για τον καθορισμό του πολιτικού καθεστώτος στο Κοσσυφοπέδιο.

Εκλογική νίκη το 2007
Ο Θάτσι κέρδισε με περίπου 35% για το κόμμα του τις βουλευτικές εκλογές που διεξήχθησαν στο Κοσσυφοπέδιο με αποχή από τους Σέρβους στις 17 Νοεμβρίου του 2007. Το κόμμα του, Δημοκρατικό Κόμμα του Κοσόβου πρόκειται να σχηματίσει κυβέρνηση συνασπισμού με το Δημοκρατικό Σύνδεσμο του Κοσόβου, του οποίου ηγείται ο Πρόεδρος Φατμίρ Σεϊντίου και ήρθε 2ο με 22% των ψήφων.

Στις 9 Ιανουαρίου του 2008 εξελέγη Πρωθυπουργός από τη Βουλή με 85 ψήφους υπέρ.

Έτσι, ηγούνται της πορείας του Κοσόβου για απόσχιση από τη Σερβία κάτι που δεν αποκλείεται να γίνει εάν δε βρεθεί λύση στο θέμα του καθεστώτος ως τα μέσα Δεκεμβρίου. Οι συνομιλίες για το καθεστώς κατέρρευσαν και οι αλβανόφωνοι κήρυξαν μονομερώς την ανεξαρτησία του Κοσσυφοπεδίου, στις 17 Φεβρουαρίου του 2008.

Εξωτερικοί σύνδεσμοι

 * Hashim Thaci or When the Little Red-Cap’s Wolf is Tamed Άρθρο για το Χασίμ Θάτσι (04/01/2006)

Θατσι Θατσι

هاشم ثاتشي Haşim Taçi Хашим Тачи Hashim Thaçi Hashim Thaçi Hashim Thaçi Hashim Thaçi Hashim Thaçi Hashim Thaçi Hashim Thaçi Hashim Thaçi Hashim Thaçi fa:هاشم تاچی Hashim Thaçi Hashim Thaçi האשים טאצ'י हाशिम थाची Hashim Thaçi Hashim Thaçi Hashim Thaçi Hashim Thaçi ハシム・サチ 하심 타치 हाशिम थासी Hashim Thaçi Hashim Thaçi Hashim Thaçi Hashim Thaçi Hashim Thaçi Hashim Thaçi Тачи, Хашим Hashim Thaçi Hashim Thaçi Hashim Thaçi Хашим Тачи Hashim Thaçi Haşim Taçi Хашим Тачі Hashim Thaci 哈辛·塔奇

Θατσι